I Concurs d'ilustració
2024-10-21 - 2024-12-21
L’associació Teamar convoca un concurs d’il·lustració de tècniques diverses amb l’objectiu de fomentar la diversitat artística i social, el trencament d’estereotips, la creativitat, i la inclusió de les persones autistes en l’àmbit cultural. El concurs busca oferir un espai on els participants puguin expressar-se lliurement utilitzant diferents tècniques d’il·lustració, com la pintura, el collage o el dibuix amb diferents estris (colors, retoladors, ceres…), posant en relleu la riquesa de perspectives creatives.
Aquesta iniciativa vol promoure una visió més inclusiva de la societat, trencant amb els estereotips i potenciant la representació de la diversitat humana en totes les seves formes. Alhora, es pretén impulsar la creativitat i l’expressió artística de totes les persones amb autisme, visibilitzant les seves habilitats i aportant el reconeixement social de la neurodiversitat.
El concurs té també com a finalitat sensibilitzar la societat sobre la realitat de les persones neurodivergents, promovent un entorn d’interacció i diàleg entre artistes de diferents orígens i contextos. D’aquesta manera, es vol contribuir a una comunitat artística més inclusiva, on es valorin la diversitat i les capacitats úniques de cada individu.
BASES CONCURS D’ILUSTRACIÓ

I Concurs literari
2024-10-21 - 2024-12-21
L’Associació Teamar convoca el Concurs Literari de Prosa, Poesia i Microrelats per Autistes amb l’objectiu de fomentar la creativitat literària entre les persones dins l’espectre autista, oferint-los una plataforma on expressar-se lliurement a través de diverses formes literàries. Aquest concurs busca, alhora, donar visibilitat a l’autisme i sensibilitzar la societat sobre les capacitats narratives i artístiques de les persones autistes, trencant així els estereotips i prejudicis que sovint envolten aquesta condició i promovent la inclusió social i cultural.
Un dels aspectes més importants d’aquesta iniciativa és reforçar l’autoestima i el reconeixement personal de les persones amb autisme, posant en valor la seva capacitat de comunicació i expressió emocional a través de l’escriptura. L’Associació Teamar aposta per crear una comunitat literària inclusiva que reconegui la diversitat neurocognitiva com una riquesa literària.
Aquest concurs també vol ser un espai de reflexió sobre l’autisme, convidant el públic a conèixer de primera mà la realitat i les vivències personals de les persones autistes, promovent així un món més comprensiu i obert cap a la diversitat.

BASES CONCURS LITERARI
